CELEX: 32006R0433
Language: hu
Date: 2006-03-15 00:00:00
Title: A Bizottság 433/2006/EK rendelete ( 2006. március 15. ) az 1538/91/EGK rendeletnek a baromfihús víztartalmának ellenőrzéséért felelős referencialaboratóriumok tekintetében történő módosításáról

16.3.2006   
            
            
               HU
            
            
               Az Európai Unió Hivatalos Lapja
            
            
               L 79/16
            
         
      A BIZOTTSÁG 000/2006/EK RENDELETE
   
   (2006. március 15.)
   az 1538/91/EGK rendeletnek a baromfihús víztartalmának ellenőrzéséért felelős referencialaboratóriumok tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a baromfira vonatkozó egyes forgalmazási előírásokról szóló, 1990. június 26-i 1906/90/EGK tanácsi rendeletre (1) és különösen annak 9. cikkére,
   mivel:
   
               (1)
            
            
               A baromfira vonatkozó egyes forgalmazási előírásokról szóló 1906/90/EGK tanácsi rendelet végrehajtása részletes szabályainak bevezetéséről szóló, 1991. június 5-i 1538/91/EGK bizottsági rendelet (2) 14a. cikkének (10), (12) és (12a) bekezdése rendelkezik a baromfihús víztartalmának ellenőrzéséért felelős referencialaboratóriumok által elvégzendő ellenőrzések és intézkedések szintjére vonatkozó részletes iránymutatásokról.
            
         
               (2)
            
            
               Az 1538/91/EGK rendelet 14a. cikkének (14) bekezdésében említett „Het Spelderholt” közösségi referencialaboratórium nincs többé abban a helyzetben, hogy folytassa munkáját.
            
         
               (3)
            
            
               A referencialaboratóriumok munkájával kapcsolatos tapasztalatok azt mutatják, hogy nincs többé szükség külön közösségi referencialaboratóriumra. Ehelyett elegendőnek tűnik felállítani egy, a nemzeti referencialaboratóriumok által végzett vizsgálati tevékenységet koordináló testületet.
            
         
               (4)
            
            
               A koordináló testület a Közös Kutatóközpont (KKK) Etalonanyag- és Mérésügyi Intézete (IRMM) főigazgatóságának, a Mezőgazdasági és Vidékfejlesztési Főigazgatóságnak és három nemzeti referencialaboratóriumnak a képviselőiből áll.
            
         
               (5)
            
            
               Az IRMM képviselője a testület elnöke, és ő jelöli ki rotációs alapon a nemzeti referencialaboratóriumokat.
            
         
               (6)
            
            
               Az 1538/91/EGK rendelet VIII. melléklete tartalmazza a referencialaboratóriumok neveit és címeit. Számos tagállam tájékoztatta a Bizottságot a nemzeti referencialaboratóriumukkal kapcsolatos változásról. Málta az egyik szomszédos tagállamban található máltai nemzeti referencialaboratórium nevét és címét küldte meg. Ezért helyénvaló az egyes referencialaboratóriumok neveit és címeit tartalmazó jegyzéket frissíteni, és felvenni a jegyzékbe a máltai referencialaboratórium nevét és címét.
            
         
               (7)
            
            
               Az 1538/91/EGK rendelet IX. melléklete tartalmazza a közösségi referencialaboratórium és a nemzeti referencialaboratóriumok által végzendő egyedi feladatokat. A baromfihús víztartalmának ellenőrzéséért felelős referencialaboratóriumok szervezeti felépítésében történt változást a IX. melléklet tartalmazza.
            
         
               (8)
            
            
               Az 1538/91/EGK rendeletet ennek megfelelően módosítani kell.
            
         
               (9)
            
            
               Az e rendeletben előírt rendelkezések összhangban vannak a Baromfihús- és Tojáspiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1538/91/EGK rendelet a következőképpen módosul:
   
               1.
            
            
               A 14a. cikk a következőképpen módosul:
               
                           a)
                        
                        
                           a (12a) bekezdés második albekezdése helyébe a következő lép:
                           „A nemzeti referencialaboratóriumok ezeket az adatokat minden év július 1-je előtt továbbítják a (14) bekezdésben említett szakértői testületnek további értékelés és a nemzeti referencialaboratóriumokkal való megvitatás céljából. A megállapításokat az Irányítóbizottság elé terjesztik mérlegelés céljából a 2777/75/EGK rendelet 18. cikkének megfelelően.”;
                        
                     
                           b)
                        
                        
                           a (14) bekezdés helyébe a következő szöveg lép:
                           „(14)   A baromfihús víztartalma ellenőrzésének szakértői testülete a nemzeti referencialaboratóriumok vizsgálati tevékenységének koordináló testületeként működik. A Bizottság és a nemzeti referencialaboratóriumok képviselőiből áll. A testület és a nemzeti referencialaboratóriumok feladatát, valamint a testület szervezeti felépítését a IX. melléklet tartalmazza.”
                        
                     
         
               2.
            
            
               A VIII. melléklet helyébe e rendelet I. mellékletének szövege lép.
            
         
               3.
            
            
               A IX. melléklet helyébe e rendelet II. mellékletének szövege lép.
            
         2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. március 15-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 173., 1990.7.6., 1. o. A legutóbb az 1101/98/EK rendelettel (HL L 157., 1998.5.30., 12. o.) módosított rendelet.
   
      (2)  HL L 143., 1991.6.7., 11. o. A legutóbb a 81/2006/EK rendelettel (HL L 14., 2006.1.19., 8. o.) módosított rendelet.
   
      I. MELLÉKLET
      
         
            „VIII. MELLÉKLET
            A NEMZETI REFERENCIALABORATÓRIUMOK JEGYZÉKE
            
                         
                     
                     
                        
                           Belgium
                        
                        
                                    Instituut voor Landbouw- en Visserijonderzoek (ILVO)
                                 
                              
                                    Eenheid Technologie en Voeding
                                 
                              
                                    Productkwaliteit en voedselveiligheid
                                 
                              
                                    Brusselsesteenweg 370
                                 
                              
                                    BE-9090 Melle
                                 
                              
                  
                         
                     
                     
                        
                           Cseh Köztársaság
                        
                        
                                    Státní veterinární ústav Jihlava
                                 
                              
                                    Národní referenční laboratoř pro mikrobiologické, chemické a senzorické analýzy masa a masných výrobků
                                 
                              
                                    Rantířovská 93
                                 
                              
                                    CZ-586 05 Jihlava
                                 
                              
                  
                         
                     
                     
                        
                           Dánia
                        
                        
                                    Fødevarestyrelsen
                                 
                              
                                    Fødevareregion Øst
                                 
                              
                                    Afdeling for Fødevarekemi
                                 
                              
                                    Søndervang 4
                                 
                              
                                    DK-4100 Ringsted
                                 
                              
                  
                         
                     
                     
                        
                           Németország
                        
                        
                                    Bundesforschungsanstalt für Ernährung und Lebensmittel
                                 
                              
                                    Standort Kulmbach
                                 
                              
                                    EC-Baumann-Straße 20
                                 
                              
                                    D-95326 Kulmbach
                                 
                              
                  
                         
                     
                     
                        
                           Észtország
                        
                        
                                    Veterinaar- ja Toidulaboratoorium
                                 
                              
                                    Kreutzwaldi 30
                                 
                              
                                    EE-51006 Tartu
                                 
                              
                  
                         
                     
                     
                        
                           Görögország
                        
                        
                                    Ministry of Rural Development & Food
                                 
                              
                                    Veterinary Laboratory of Larisa
                                 
                              
                                    7th km Larisa-Trikalon st.
                                 
                              
                                    EL-411 10 Larisa
                                 
                              
                  
                         
                     
                     
                        
                           Spanyolország
                        
                        
                                    Laboratorio Arbitral Agroalimentario
                                 
                              
                                    Carretera de La Coruña, km 10,700
                                 
                              
                                    ES-28023 Madrid
                                 
                              
                  
                         
                     
                     
                        
                           Franciaország
                        
                        
                                    Unité hygiène et qualité des produits avicoles
                                 
                              
                                    Laboratoire central de recherches avicoles et porcines
                                 
                              
                                    Centre National d'études vétérinaires et alimentaires
                                 
                              
                                    Beaucemaine — B.P. 53
                                 
                              
                                    FR-22400 Ploufragan
                                 
                              
                  
                         
                     
                     
                        
                           Írország
                        
                        
                                    National Food Centre
                                 
                              
                                    Teagasc
                                 
                              
                                    Dunsinea
                                 
                              
                                    Castleknock
                                 
                              
                                    Dublin 15
                                 
                              
                                    Ireland
                                 
                              
                  
                         
                     
                     
                        
                           Olaszország
                        
                        
                                    Ministero Politiche Agricole e Forestali
                                 
                              
                                    Ispettorato Centrale Repressione Frodi — Laboratorio di Modena
                                 
                              
                                    Via Jacopo Cavedone n. 29
                                 
                              
                                    IT-41100 Modena
                                 
                              
                  
                         
                     
                     
                        
                           Ciprus
                        
                        
                                    Agricultural Laboratory
                                 
                              
                                    Department of Agriculture
                                 
                              
                                    Loukis Akritas Ave; 14
                                 
                              
                                    CY-Lefcosia (Nicosia)
                                 
                              
                  
                         
                     
                     
                        
                           Lettország
                        
                        
                                    Pārtikas un veterinārā dienesta
                                 
                              
                                    Nacionālais diagnostikas centrs
                                 
                              
                                    Lejupes iela 3,
                                 
                              
                                    LV-1076 Rīga
                                 
                              
                  
                         
                     
                     
                        
                           Litvánia
                        
                        
                                    Nacionalinė veterinarijos laboratorija
                                 
                              
                                    J. Kairiūkščio g. 10
                                 
                              
                                    LT-2021 Vilnius
                                 
                              
                  
                         
                     
                     
                        
                           Luxembourg
                        
                        
                                    Laboratoire National de Santé
                                 
                              
                                    Rue du Laboratoire, 42
                                 
                              
                                    LU-1911 Luxembourg
                                 
                              
                  
                         
                     
                     
                        
                           Magyarország
                        
                        
                                    Országos Élelmiszervizsgáló Intézet
                                 
                              
                                    Budapest 94. Pf. 1740
                                 
                              
                                    Mester u. 81.
                                 
                              
                                    HU-1465
                                 
                              
                  
                         
                     
                     
                        
                           Málta
                        
                        
                                    CE.FI.T S.r.l.
                                 
                              
                                    Sede Centrale e Laboratori
                                 
                              
                                    Viale Lido 108 A
                                 
                              
                                    IT-96012 Avola (SR)
                                 
                              
                  
                         
                     
                     
                        
                           Hollandia
                        
                        
                                    RIKILT — Instituut voor Voedselveiligheid
                                 
                              
                                    Bornsesteeg 45, gebouw 123
                                 
                              
                                    NL-6708 AE Wageningen
                                 
                              
                  
                         
                     
                     
                        
                           Ausztria
                        
                        
                                    Österreichische Agentur für Gesundheit und Ernährungssicherheit GmbH
                                 
                              
                                    Institut für Lebensmitteluntersuchung Wien
                                 
                              
                                    Abteilung 6 — Fleisch und Fleischwaren
                                 
                              
                                    Spargelfeldstraße 191
                                 
                              
                                    AT-1226 Wien
                                 
                              
                  
                         
                     
                     
                        
                           Lengyelország
                        
                        
                                    Centralne Laboratorium Głównego Inspektoratu Jakości Handlowej Artykułów Rolno-Spożywczych
                                 
                              
                                    ul. Reymonta 11/13
                                 
                              
                                    PL-60-791 Poznań
                                 
                              
                  
                         
                     
                     
                        
                           Portugália
                        
                        
                                    Autoridade de Segurança Alimentar e Económica — ASAE
                                 
                              
                                    Laboratório Central da Qualidade Alimentar — LCQA
                                 
                              
                                    Av. Conde Valbom, 98
                                 
                              
                                    PT 1050-070 LISBOA
                                 
                              
                  
                         
                     
                     
                        
                           Szlovénia
                        
                        
                                    Univerza v Ljubljani
                                 
                              
                                    Veterinarska fakulteta
                                 
                              
                                    Nacionalni veterinarski inštitut
                                 
                              
                                    Gerbičeva 60
                                 
                              
                                    SI-1115 Ljubljana
                                 
                              
                  
                         
                     
                     
                        
                           Szlovákia
                        
                        
                                    Štátny veterinárny a potravinový ústav
                                 
                              
                                    Botanická 15
                                 
                              
                                    SK-842 52 Bratislava
                                 
                              
                  
                         
                     
                     
                        
                           Finnország
                        
                        
                                    Elintarviketurvallisuusvirasto Evira
                                 
                              
                                    Mustialankatu 3
                                 
                              
                                    FIN-00710 Helsinki
                                 
                              
                  
                         
                     
                     
                        
                           Svédország
                        
                        
                                    Livsmedelsverket
                                 
                              
                                    Box 622
                                 
                              
                                    SE-75126 Uppsala
                                 
                              
                  
                         
                     
                     
                        
                           Egyesült Királyság
                        
                        
                                    Laboratory of the Government Chemist
                                 
                              
                                    Queens Road
                                 
                              
                                    Teddington
                                 
                              
                                    United Kingdom
                                 
                              
                                    TW11 0LY”
                                 
                              
                  
      
   
   
      II. MELLÉKLET
      
         
            „IX. MELLÉKLET
            A baromfihús víztartalma ellenőrzésének szakértői testülete feladatai és szervezeti felépítése
            A 14a. cikk (14) bekezdésében említett szakértői testület a következő feladatokért felelős:
            
                        a)
                     
                     
                        információnyújtás a baromfihús víztartalmát elemző módszerekről és összehasonlító vizsgálatokról a nemzeti referencialaboratóriumok számára;
                     
                  
                        b)
                     
                     
                        az a) pontban említett módszerek nemzeti referencialaboratóriumokban történő alkalmazásának koordinálása összehasonlító-vizsgálat megszervezésével, és különösen jártassági vizsgálattal;
                     
                  
                        c)
                     
                     
                        a nemzeti referencialaboratóriumok támogatása a jártassági vizsgálatok elvégzésében a statisztikai adatelemzéshez és jelentéstételhez történő tudományos segítségnyújtáson keresztül;
                     
                  
                        d)
                     
                     
                        új analitikai módszerek kifejlesztésének koordinálása és a nemzeti referencialaboratóriumok tájékoztatása az e területen elért fejlődésről;
                     
                  
                        e)
                     
                     
                        tudományos és műszaki segítségnyújtás a Bizottságnak, különösen azokban az esetekben, amelyekben az elemzések eredményei a tagállamok között vita tárgyát képezik.
                     
                  A 14a. cikk (14) bekezdésében említett szakértői testület a következőképpen épül fel:
            A baromfihús víztartalma ellenőrzésének szakértői testülete a Közös Kutatóközpont (KKK) Etalonanyag- és Mérésügyi Intézete főigazgatóságának, a Mezőgazdasági és Vidékfejlesztési Főigazgatóságnak és három nemzeti referencialaboratóriumnak a képviselőiből áll. Az IRMM képviselője a testület elnöke, és ő jelöli ki rotációs alapon a nemzeti referencialaboratóriumokat. A kiválasztott nemzeti referencialaboratóriumokért felelős tagállami hatóságok jelölik ki az élelmiszer víztartalmának ellenőrzéséért felelős egyes szakértőket a testületben való részvételre. Éves rotáción keresztül a részt vevő nemzeti referencialaboratóriumok közül egyet úgy kell leváltani, hogy biztosítva legyen a testületen belüli folytonosság. A tagállami szakértőknél és/vagy a nemzeti referencialaboratóriumoknál az e bekezdés hatálya alá tartozó feladatuk végzése során felmerült költségeket az egyes tagállamok viselik.
            A nemzeti referencialaboratóriumok feladatai
            A VIII. mellékletben felsorolt nemzeti referencialaboratóriumok a következő feladatokért felelősek:
            
                        a)
                     
                     
                        a baromfihús víztartalmának ellenőrzéséért felelős nemzeti laboratóriumok tevékenységének koordinálása;
                     
                  
                        b)
                     
                     
                        segítségnyújtás a tagállam illetékes hatóságának a baromfihús víztartalmának ellenőrzésére szolgáló rendszer kidolgozásában;
                     
                  
                        c)
                     
                     
                        az a) pontban említett különböző nemzeti laboratóriumok közötti összehasonlító vizsgálatokban (jártassági vizsgálatok) való részvétel;
                     
                  
                        d)
                     
                     
                        a szakértői testület által szolgáltatott információk érintett tagállam illetékes hatóságához és az a) pontban említett nemzeti laboratóriumokhoz való eljutásának biztosítása;
                     
                  
                        e)
                     
                     
                        a szakértői testülettel folytatott együttműködés, valamint a szakértők testületi tagjává történő kinevezés esetén a szükséges vizsgálati minták elkészítése, beleértve a homogenitási vizsgálatot, továbbá a minták megfelelő elküldésének megszervezése.”